รัฐบาลไทย-ข่าวทำเนียบรัฐบาล-มหาดไทย เดินหน้าดำเนินการตามมาตรการป้องกันและแก้ไขปัญหายาเสพติดอย่างเข้มข้นต่อเนื่องในทุกมิติ เพื่อสังคมไทยปลอดภัยจากยาเสพติดอย่างยั่งยืน
วันพุธที่ 11 มกราคม 2566
11/01/2566
มหาดไทย เดินหน้าดําเนินการตามมาตรการป้องกันและแก้ไขปัญหายาเสพติดอย่างเข้มข้นต่อเนื่องในทุกมิติ เพื่อสังคมไทยปลอดภัยจากยาเสพติดอย่างยั่งยืน
มหาดไทย เดินหน้าดําเนินการตามมาตรการป้องกันและแก้ไขปัญหายาเสพติดอย่างเข้มข้นต่อเนื่องในทุกมิติ เพื่อสังคมไทยปลอดภัยจากยาเสพติดอย่างยั่งยืน
เมื่อวันที่ 10 มกราคม 2566 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่กระทรวงมหาดไทยได้ดําเนินการขับเคลื่อนแนวทางการแก้ไขปัญหายาเสพติดตามนโยบายรัฐบาล ด้วยการ “ประกาศสงครามกับยาเสพติด” และมุ่งมั่นบูรณาการร่วมกับภาคีเครือข่ายในพื้นที่ ขับเคลื่อนทั้งมาตรการป้องกัน ปราบปราม บําบัดรักษา และฟื้นฟูสภาพทางสังคม ซึ่งทุกพื้นที่ทั่วประเทศได้ดําเนินการอย่างเข้มข้น โดยเจ้าหน้าที่ฝ่ายปกครอง เจ้าหน้าที่ตํารวจ ทหาร และหน่วยงานที่เกี่ยวข้องร่วมกันปฏิบัติการเพื่อบรรลุวัตถุประสงค์ “สังคมไทยที่ปลอดภัยจากยาเสพติด” โดยในพื้นที่ชั้นใน บริเวณถนนสายรอง เจ้าหน้าที่ฝ่ายปกครอง ทั้งกํานัน ผู้ใหญ่บ้าน ผู้ช่วยผู้ใหญ่บ้าน สมาชิกกองกําลังอาสารักษาดินแดน (อส.) และชุดรักษาความปลอดภัยหมู่บ้าน (ชรบ.) วางกําลังตั้งจุดตรวจจุดสกัดเพื่อเฝ้าระวังการกระทําความผิดทุกรูปแบบ รวมทั้งป้องกันการลักลอบขนส่งลําเลียงยาเสพติดเข้ามากระจายยังกลุ่มผู้ค้า ผู้เสพในพื้นที่ชุมชน/หมู่บ้าน ซึ่งปัจจัยความสําเร็จอยู่ที่ความร่วมมือจากพี่น้องประชาชนและภาคีเครือข่ายทุกภาคส่วน โดยในวันนี้มีตัวอย่างผลการจับกุมคดีเกี่ยวกับยาเสพติดในหลายพื้นที่ทั่วประเทศ ทั้งรายใหญ่และรายย่อยที่น่าสนใจ ดังนี้
1. จังหวัดระนอง กองร้อยทหารราบที่ 2521 จับกุมตัวผู้ต้องหารายหนึ่ง ในพื้นที่ หมู่ที่ 5 ตําบลนาคา อําเภอสุขสําราญ พร้อมของกลางยาบ้า จํานวน 9,768 เม็ด อาวุธปืน 9 มม. จํานวน 1 กระบอก และเครื่องกระสุน 13 นัด ก่อนขยายผลจับกุมตัวผู้ต้องหาอีกรายหนึ่งในพื้นที่ หมู่ที่ 2 ตําบลปริก อําเภอทุ่งใหญ่ จังหวัดนครศรีธรรมราช พร้อมของกลางยาบ้า จํานวน 12,131 เม็ด อาวุธปืนสั้น ชนิดลูกโม่ ขนาด .357 จํานวน 1 กระบอก และเครื่องกระสุน 38 นัด ซึ่งจากการขยายผลการจับกุม เจ้าหน้าที่สามารถตรวจยึดยาบ้า รวมจํานวนทั้งสิ้น 21,899 เม็ด อาวุธปืนสั้น 2 กระบอก เเละเครื่องกระสุน 51 นัด และนําตัวผู้ต้องหาในเครือข่ายพร้อมของกลาง ส่งพนักงานสอบสวน สภ. ในแต่ละพื้นที่ เพื่อดําเนินคดีตามกฎหมายต่อไป และหน่วยเฉพาะกิจกรมทหารราบที่ 25 กองกําลังเทพสตรี แถลงผลการจับกุมการกระทําผิดกฎหมายในปีงบประมาณ 2566 พื้นที่จังหวัดระนอง และอําเภอท่าแซะ จังหวัดชุมพร ในห้วง 3 เดือน (1 ตุลาคม-31 ธันวาคม 2565 ) มีคดีด้านยาเสพติด จํานวน 162 คดี ผู้ต้องหา 202 คน พร้อมของกลางยาบ้ารวมทั้งสิ้น 87,372 เม็ด ยาไอซ์ 4 กิโลกรัม และยาบ้าชนิดผง 3.57 กรัม
2. จังหวัดนครศรีธรรมราช นายเอกชัย สุนทร นายอําเภอท่าศาลา พร้อมด้วย นายพศิน กาญจนะ ปลัดอําเภอ และเจ้าหน้าที่ อส. สนธิกําลังร่วมเจ้าหน้าที่ตํารวจ สภ.ท่าศาลา นําโดย พ.ต.อ.โชคดี ศรีเมือง ผกก.สภ.ท่าศาลา, พ.ต.ท.ปิยะวัฒน์ สุพรรณพงศ์ รอง ผกก.สส. ตั้งจุดตรวจจุดสกัดป้องกันปราบปรามอาชญากรรม ยาเสพติด สิ่งผิดกฎหมาย และพรบ.อาวุธปืน บนถนนบริเวณสี่แยกอู่ตะเภา หมู่ที่ 1 ตําบลโมคลาน อําเภอท่าศาลา ตามนโยบายของนายอภินันท์ เผือกผ่อง ผวจ.นครศรีธรรมราช โดยสามารถจับกุมตัวผู้ต้องหาได้ 2 ราย พร้อมของกลางยาบ้า จํานวน 171 เม็ด ซึ่งผลการตรวจปัสสาวะพบว่าผู้ต้องหาทั้งสองมีสารเสพติด จึงควบคุมตัวส่งพนักงานสอบสวน สภ.ท่าศาลา เพื่อดําเนินคดีตามกฎหมายต่อไป
3. จังหวัดอุทัยธานี นายจักรพันธุ์ รอดอ่อง ผู้ใหญ่บ้าน หมู่ที่ 4 ตําบลห้วยคต อําเภอห้วยคต ได้รับแจ้งจากลูกบ้านว่า พบยาบ้าซุกซ่อนอยู่ในป่าหญ้าข้างถนนเส้นทางตําบลสุขฤทัย-ตําบลห้วยคต จึงไปตรวจสอบพบเป็นยาบ้าซุกอยู่ในป่าหญ้าริมถนน จึงรายงานให้ปลัดอาวุโสอําเภอห้วยคต พร้อมกํานันตําบลห้วยคต และเจ้าหน้าที่ตํารวจ สภ.ห้วยคต ลงพื้นที่ตรวจสอบ พบยาบ้า จํานวน 150 เม็ด บรรจุอยู่ในถุงพลาสติกสีเขียว จึงได้ยึดไว้เป็นของกลาง ก่อนขยายผลการจับกุมตัวผู้ต้องหาต่อไป
4. จังหวัดกระบี่ นายธวัช จงรักษ์ภูวนาถ ปลัดอําเภอหัวหน้าฝ่ายความมั่นคงอําเภอปลายพระยา พร้อมด้วย ร.ต.อ.ภาณุวัฒน์ รักษ์ทับเที่ยง รอง.สว.กก2 บก.ปส.4 และสมาชิก อส.อ.ปลายพระยา ได้ร่วมกันตั้งจุดตรวจจุดสกัด โดยสามารถจับกุมตัวผู้ต้องหาได้ 2 ราย พร้อมของกลางยาบ้า จํานวนรวม 81 เม็ด จึงได้นําตัวส่งพนักงานสอบสวน สภ.ปลายพระยา เพื่อดําเนินคดีตามกฎหมายต่อไป ขณะที่ นายพรชัย สอนประสม ปลัดอําเภอหัวหน้าฝ่ายความมั่นคงอําเภอคลองท่อม พร้อมด้วยสมาชิก อส.อ.คลองท่อมที่ 3 บูรณาการร่วมกับ นายภูเมศ ไกรทอง ป้องกันจังหวัดกระบี่, นายอดิศร ช่อไม้ ผบ.ร้อย อส.จ.กระบี่ และสมาชิก อส.จ.กระบี่ ปฏิบัติการตามแผนป้องกันและปราบปรามยาเสพติดจังหวัดกระบี่ ในพื้นที่อําเภอคลองท่อม สามารถจับกุมตัวผู้ต้องหา 2 ราย พร้อมของกลางยาบ้า จํานวนรวม 48 เม็ด ก่อนนําตัวส่งพนักงานสอบสวน สภ.ทรายขาว เพื่อดําเนินคดีตามกฎหมายต่อไป พร้อมกันนี้จัดทําประวัติผู้เสพที่สมัครใจจะรับการบําบัดรักษาจํานวน 7 ราย เพื่อรอรับการบําบัดรักษาในโอกาสต่อไป
5. จังหวัดศรีสะเกษ นายสํารวย เกษกุล ผู้ว่าราชการจังหวัดศรีสะเกษ สั่งการให้ชุดเฉพาะกิจ ศอ.ปส.จ.ศก. ออกปฏิบัติหน้าที่ จับกุมและขยายผลผู้กระทําความผิดเกี่ยวกับยาเสพติด ตามนโยบาย “ยุทธการ 238 พิทักษ์นครลําดวน” ตามข้อร้องเรียนของประชาชนผ่านศูนย์ดํารงธรรม ในพื้นที่อําเภอพยุห์ และอําเภอวังหิน สามารถจับกุมตัวผู้ต้องหาได้ 3 ราย พร้อมของกลางยาบ้า จํานวนรวม 30 เม็ด นําตัวผู้ต้องหาพร้อมของกลางส่งพนักงานสอบสวน สภ.พยุห์ และ สภ.วังหิน เพื่อดําเนินคดีตามกฎหมายต่อไป
6. จังหวัดอุบลราชธานี นายหมวดเอก อาทิตย์ ภูละคร ปลัดอําเภอหัวหน้ากลุ่มงานความมั่นคงอําเภอนาตาล นํากําลังสมาชิก อส.กองร้อย อส.อ.นาตาลที่ 23 ร่วมกับ เจ้าหน้าที่ตํารวจชุดสืบสวน สภ.นาตาล ร่วมกันตรวจค้นยาเสพติดและสิ่งผิดกฎหมายตาม “แผนยุทธการจังหวัดอุบลราชธานีปลอดยาเสพติด” โดยสามารถจับกุุมตัวผู้ต้องหาได้ 3 ราย พร้อมของกลางยาบ้า จํานวนรวม 9 เม็ด และตรวจหาสารเสพติดในน้ําปัสสาวะพบผลเป็นบวก จึงได้แจ้งข้อกล่าวหา “จําหน่ายยาเสพติดให้โทษประเภท1 (ยาบ้า) โดยไม่ได้รับอนุญาต และเสพยาเสพติดประเภท 1 (ยาบ้า) โดยไม่ได้รับอนุญาต” ก่อนนําตัวพร้อมของกลางส่งพนักงานสอบสวน สภ.นาตาล เพื่อดําเนินคดีตามกฎหมายต่อไป
7. จังหวัดสมุทรปราการ เจ้าหน้าที่สํานักงานคณะกรรมการป้องกันและปราบปรามยาเสพติด (ป.ป.ส.) บูรณาการเข้าตรวจค้นบ้านพักหลังหนึ่งในหมู่บ้าน ย่านกาญจนาภิเษก 39 จังหวัดสมุทรปราการ หลังสืบสวนขยายผลพบว่าเป็นผู้ค้ายาเสพติดส่งออก เบื้องต้นพบยาเสพติดเป็นเฮโรอีนประมาณ 30 กิโลกรัม เตรียมส่งออกไปฮ่องกง และพบผู้ต้องหาเป็นชายชาวจีนฮ่องกง 1 คน และชายชาวไทยอีก 1 คน อาศัยอยู่ในบ้าน ส่วนอีกเป้าหมายคือบ้านพักอีกแห่งที่ผู้ต้องหาชาวฮ่องกงคนดังกล่าวเช่าเอาไว้ซุกซ่อนยาเสพติดเช่นกัน ห่างจากจุดแรกประมาณ 15 กิโลเมตร ผลการตรวจค้นพบเฮโรอีน เกือบ 14 กิโลกรัม และไอซ์ 21 กรัม เจ้าหน้าที่จึงได้ควบคุมตัวผู้ต้องหาทั้งสองราย เพื่อดําเนินคดีตามกฎหมายต่อไป
8. จังหวัดเชียงใหม่ นายสมภพ หน่อแก้ว ปลัดอําเภอฝ่ายความมั่นคงอําเภอแม่อาย นําสมาชิกกองร้อย อส.อ.แม่อาย ที่ 5 บูรณาการร่วมกับโรงพยาบาลแม่อาย สํานักงานสาธารณสุขอําเภอแม่อาย สถานีตํารวจภูธรแม่อาย กองร้อยตํารวจตระเวนชายแดน 334 และ ศอ.ปส.ชน. ที่ 7/8 ปฏิบัติภารกิจคัดกรองผู้เสพ ผู้ติดยาเสพติด เพื่อนําตัวเข้าบําบัด เน้นการมีส่วนร่วมของชุมชน โดยการประชาคมหารายชื่อผู้เสพ/ผู้ติดยาเสพติด การติดตาม และการฟื้นฟูสภาพสังคม ณ บ้านปงพัฒนา หมู่ที่ 10 ตําบลบ้านหลวง โดยจากผลการปฏิบัติมีผู้เข้ารับการตรวจ จํานวน 26 ราย ผลตรวจปัสสาวะเป็นบวก 25 ราย จึงได้ทําการส่งตัวผู้เสพ ผู้ติดยาเสพติด ให้เจ้าหน้าที่โรงพยาบาลแม่อาย เพื่อดําเนินการบําบัดต่อไป
"สําหรับมิติด้านการบําบัดรักษาและฟื้นฟูสภาพทางสังคม กระทรวงมหาดไทยได้ให้ความสําคัญเป็นอย่างมาก เพราะถือเป็นปัจจัยหลักที่จะช่วยป้องกันไม่ให้ผู้เสพรายเดิมกลับเข้าสู่วงจรยาเสพติดอีกครั้ง รวมถึงเป็นการคืนคนดีกลับคืนสู่สังคม เพื่อให้คนกลุ่มนี้ร่วมเป็นกําลังสําคัญในพื้นที่ในการร่วมกันต่อต้านยาเสพติดให้หมดไปจากสังคมไทย ซึ่งได้เน้นย้ําให้ทุกพื้นที่เร่งกระตุ้นจิตสํานึก รณรงค์ประชาสัมพันธ์ถึงโทษภัยของยาเสพติด และสร้างขวัญกําลังใจ รวมถึงให้กําลังใจ แก่ผู้เข้ารับการบําบัดรักษาด้วย เพราะคุณสมบัติที่ดีต่อการเลิกยาเสพติดให้ได้อย่างเด็ดขาด นั่นก็คือ สัจจะ หรือความตั้งใจจริง ที่จะต้องใช้ความรักและความเข้าใจจากคนรอบข้างเป็นพลังหนุนเสริมความมุ่งมั่นตั้งใจ ทั้งนี้ หากผู้เข้ารับการบําบัดรักษาหรือผู้เสพให้ความร่วมมือแต่ไม่มีสัจจะแล้ว กระบวนการบําบัดรักษาก็เปล่าประโยชน์ ครั้นฝึกไปมากเท่าไหร่ก็กลับไปเสพยาเสพติดเหมือนเช่นเคย ดังนั้น จึงจําเป็นอย่างยิ่งที่จะต้องทําให้ผู้ป่วยยาเสพติดได้มองเห็นถึงโอกาสของชีวิต มองเห็นคุณค่าและความหมายของตนเองที่พึงมีต่อสังคมและประเทศชาติ ตลอดจนมองเห็นคนที่เขารัก มองเห็นครอบครัว มองเห็นญาติพี่น้อง ด้วยการทําให้ผู้ป่วยยาเสพติดตระหนักถึงการถือสัจจะ และมีความพร้อมที่จะได้รับการบําบัดรักษา อันส่งผลทําให้การบําบัดรักษาเป็นไปอย่างมีประสิทธิภาพอย่างต่อเนื่อง ทั้งนี้ หากพี่น้องประชาชนพบเบาะแสยาเสพติด หรือต้องการส่งผู้ป่วยยาเสพติดเข้ารับการบําบัดรักษา สามารถแจ้งได้ที่ศูนย์ดํารงธรรมอําเภอ หรือศูนย์ดํารงธรรมจังหวัดทุกแห่งทั่วประเทศ หรือโทรสายด่วน 1567 เพื่อแจ้งรายละเอียดให้เจ้าหน้าที่เร่งดําเนินการตามความเหมาะสม" ปลัดกระทรวงมหาดไทย กล่าวทิ้งท้าย